Շրջափակում, ադրբեջանցիների հրահրած ահեղ պատերազմ, դժվարին, ծանր պայմաններ… Եվ դիմագրավելով հակառակորդի ոտնձգությունները` միաժամանակ կամավորական ջոկատների հիմքի վրա ստեղծվում են կանոնավոր վաշտեր: Պատերազմի թոհուբոհում մեր բանակի ծնունդը հիրավի փառահեղ, գրեթե անհնարին թվացող հաղթանակ էր: 20 տարի առաջ իրագործվեց Մոնթեի, Լեոնիդի, Դուշման Վարդանի, իրենց կյանքը նվիրաբերած բոլոր հերոսների և համայն հայության նվիրական իղձը` ստեղծվեց ազգային բանակ: Ամենաահեղ զենքը դարձավ այն հզոր մարտական ոգին, որ երբեք չես գնի նավթադոլարներով: